Arzán

Arzán (AsH3), zastarane arzenovodík alebo arzín je bezfarebný, prudko jedovatý plyn cesnakového zápachu. Vzniká napríklad rozkladom arzenidu kyselinami alebo pôsobením vodíka v stave zrodu (in nascenti) na zlúčeniny arzénu. Je silným redukčným činidlom. Na vzduchu je samovznietivý.

 Bezpečnosť 
Arzán je vysoko toxický plyn s vysokou úmrtnosťou. Spôsobuje hemolýzu a zlyhanie obličiek. Ako neskorý následok otravy (po niekoľkých mesiacoch) sa môže objaviť periférna neuropatia. Medzinárodná agentúra pre výskum rakoviny (IARC) klasifikuje arzán v skupine 1.Arsine - International Programme on Chemical Safety - Poisons Information Monograph 044

K väčšine prípadov otráv dochádza v dôsledku kontaminácie iných plynov arzánom. Dochádza k tomu, ak kov s prímesou arzénu reaguje so silnou kyselinou alebo hydroxidom (napr. pri reakcii zinku s kyselinou chlorovodíkovou). Príležitosti k tomu sú napríklad pri spracovaní kovov, pokovovanie, spájkovanie, reštaurovanie obrazov alebo pri čistení zásobníkov a potrubí používaných pre zlúčeniny arzénu.

Na pokožke a v očiach arzán spôsobuje poleptanie (prípadne - pri kontakte so skvapalneným plynom - aj omrzliny). Je možné, že je schopný vstupovať do tela ranami na koži.

Prah čuchového vnímania arzánu je okolo 0,5 ppm, ale táto koncentrácia už môže byť toxická a preto neposkytuje dostatočné varovanie. Vdychovanie plynu o koncentrácii 3 - 10 ppm spôsobuje klinické príznaky otravy počas niekoľkých hodín. Polhodinová expozície 25 až 50 ppm sa už považuje za smrteľnú. Koncentrácia 250 ppm usmrcuje veľmi rýchlo.

 Referencie 

 Pozri aj 
 Amoniak
 Fosfán
 Stibán
 Bizmután

 Zdroj 

 Iné projekty 

Kategória:Zlúčeniny arzénu

Kategória:Hydridy
Kategória:Karcinogény IARC skupiny 1